Source: https://e-justice.europa.eu/content_maintenance_obligations-355-el-ro.do?init=true&member=1
Timestamp: 2019-09-17 08:33:55+00:00

Document:
Obligaţiile de întreţinere - Grecia
Ţara: Grecia
Articolul 71 1. (e) – Instituții publice
Instanța competentă în ceea ce privește cererile de încuviințare a executării în conformitate cu articolul 27 alineatul (1) este instanța de prim grad de jurisdicție, iar instanța competentă în ceea ce privește căile de atac exercitate împotriva hotărârilor cu privire la aceste cereri, în conformitate cu articolul 32 alineatul (2), este instanța superioară în circumscripția căreia se încadrează instanța de prim grad de jurisdicție care a pronunțat hotărârea.
Calea de atac prevăzută la articolul 32 alineatul (2) este apelul (έφεση).
Calea de atac prevăzută la articolul 33 este recursul (αίτηση αναίρεσης). Instanța competentă pentru căile de atac este Tribunalul Suprem Civil și Penal din Grecia (Areios Pagos / Άρειος Πάγος).
În temeiul articolului 19, hotărârea judecătorească în materie de obligaţii de întreţinere pronunţată în lipsă de către o instanţă din străinătate poate fi atacată de către partea/pârâtul care nu s-a prezentat la judecată.Căile de atac împotriva unei hotărâri judecătoreşti în materie de obligaţii de întreţinere pronunţată în lipsă se depun la instanţa care a pronunţat hotărârea atacată.
Autoritatea centrală în sensul articolului 49 alineatul (3) este Ministerul Justiției, Transparenței și Drepturilor Omului – Departamentul de cooperare judiciară internațională în materie civilă și penală.
Mesoghíon (Μεσογείων) 96
GR - 11527 Αtena
Fax : (+30) 210 7767499
Dreptul elen nu prevede posibilitatea îndeplinirii atribuţiilor autorităţii centrale de către instituţii publice sau de către instituţii sub supravegherea autorităţii competente astfel cum este prevăzut la articolul 51 alineatul (3).
Autoritatea competentă în materie de executare în înţelesul articolului 21 este instanţa de prim grad de jurisdicţie.
Limba elenă.
Limbile acceptate de autoritatea centrală pentru comunicările cu alte autorităţi centrale, menţionate la articolul 59, sunt limba elenă şi limba engleză.
Ultima actualizare: 17/09/2019

References: Articolul 71
 articolul 27
 articolul 32
 articolul 32
 articolul 33
 articolul 51
 articolul 59